En a historia recient a peninsula de Crimea yera o nuclio d'o Khanato de Crimea, que podió existir més tiempo que atros khanatos tartres por estar un estato vasallo y protechito por l'Imperio Otomán. Fue conquiesto por l'Imperio Ruso en tiempos de Caterina, estió scenario d'a Guerra de Crimea en o periodo zarista. En o periodo sovietico estió una rechión de Rusia, con un periodo d'ocupación alemana, pa dimpués tornar a ser ocupata por l'exercito royo y pasar a Rusia y dimpués Ucraína. Tanto en o periodo zarista como en o periodo sovietico a estructura etnica d'a población cambió, con a emigración u deportación d'os tartres crimeus y atros pueblos menos numerosos, y l'afluencia de rusos, ucraineses y atros pueblos cristians.